CELEX: 62011TA0091
Language: sk
Date: 2014-02-27 00:00:00
Title: Vec T-91/11: Rozsudok Všeobecného súdu z  27. februára 2014 – InnoLux/Komisia ( „Hospodárska súťaž — Kartely — Svetový trh obrazoviek z tekutých kryštálov (LCD) — Dohody a zosúladené postupy v oblasti ceny a výrobnej kapacity — Územná pôsobnosť — Vnútorný predaj — Predaj konečných výrobkov integrujúcich výrobky, na ktoré sa vzťahuje kartel — Jediné a nepretržité porušenie — Pokuty — Spôsob zaokrúhlenia — Neobmedzená právomoc“ )

14.4.2014   
            
            
               SK
            
            
               Úradný vestník Európskej únie
            
            
               C 112/27
            
         Rozsudok Všeobecného súdu z 27. februára 2014 – InnoLux/Komisia
   (Vec T-91/11) (1)
   
   ((„Hospodárska súťaž - Kartely - Svetový trh obrazoviek z tekutých kryštálov (LCD) - Dohody a zosúladené postupy v oblasti ceny a výrobnej kapacity - Územná pôsobnosť - Vnútorný predaj - Predaj konečných výrobkov integrujúcich výrobky, na ktoré sa vzťahuje kartel - Jediné a nepretržité porušenie - Pokuty - Spôsob zaokrúhlenia - Neobmedzená právomoc“))
   2014/C 112/34
   Jazyk konania: angličtina
   
      Účastníci konania
   
   
      Žalobkyňa: InnoLux Corp., predtým Chimei InnoLux Corp. (Zhunan, Taiwan) (v zastúpení: J.-F. Bellis, advokát, a R. Burton, solicitor)
   
      Žalovaná: Európska komisia (v zastúpení: P. Van Nuffel, F. Ronkes Agerbeek a A. Biolan, splnomocnení zástupcovia)
   
      Predmet veci
   
   Návrh na čiastočné zrušenie rozhodnutia Komisie K(2010) 8761 v konečnom znení z 8. decembra 2010 týkajúceho sa konania podľa článku 101 [ZFEÚ] a článku 53 Dohody o EHP (vec COMP/39.309 – LCD) a na zníženie výšky pokuty uloženej žalobkyni týmto rozhodnutím
   
      Výrok rozsudku
   
   
               1.
            
            
               Výška pokuty uloženej spoločnosti InnoLux Corp., predtým Chimei InnoLux Corp., v článku 2 rozhodnutia Komisie K(2010) 8761 v konečnom znení z 8. decembra 2010 týkajúceho sa konania podľa článku 101 [ZFEÚ] a článku 53 Dohody o EHP (vec COMP/39.309 – LCD) sa stanovuje na sumu 288 000 000 eur.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Spoločnosť InnoLux je povinná nahradiť trovy konania.
            
         
      (1)  Ú. v. EÚ C 113, 9.4.2011.